  Майя Бывальцева Туннэ, 18-тӥ куартолэзе, Удмуртилэн тӧроез Александр Бречалов трос нылпиё 17 семьяослы но пиналъёссэс огназы будэтӥсь 2 атайёслы элькунлэсь кун данъетсэ — «Анай-атайлэн данлыкез» — пусъёсты сётӥз. Со сярысь улосвыл тӧролэн но кивалтэтлэн пресс-службазы ивортэ. Сӥё-дано ужрадэ пыриськисьёсты ӟечкыласа, Удмуртилэн тӧроез трос нылпи будэтӥсь но анай-атайтэк кылем пиналъёсты вордӥсь семьяос элькунамы трос шуыса пусйиз. Семья — со шуд, но шуд гинэ ӧвӧл, со уж но, бадӟым кылкутон но. Тӥ — милям валтӥсь ужасьёсмы. Со понна тӥледлы бадӟым тау Александр Бречалов, Удмуртилэн тӧроезОзьы ик тӧро пусйиз, со кылкутонэз трос нылпиё семьяосын ӵош кун но улосвыл кивалтӥсьёс но нуо шуыса. Александр Бречаловлэн верамезъя, матысь дыре тӧрлыкъёс шараялозы, кыӵе мерлыко юртъёс пуктыны кутскозы элькунын таяз арын. Соос пӧлын Кез каргуртысь школа но Можгаысь спортъя огъет. «Анай-атайлэн данлыкез» пус Удмуртиын 2013-тӥ арын юнматэмын вал. Соин вить но солэсь трос нылпиоссэс йӧно будэтэм анай-атайёсты но куинь но солэсь трос пиналъёссэс огназы будэтӥсь атайёсты пусъё. Та дырлы кун дунъетэз 122 семьяос но 17 атайёс басьтӥзы ни. Тегъёс: Мерлык Ижкар Удмуртия семья данъетъёс АлександрБречалов  